[{"text_idx": "#000000", "text": "Gruffudd ab OwainJul 19, 20182 min read"}, {"text_idx": "#000002", "text": "Y maillot jaune ym meddiant Cymru"}, {"text_idx": "#000003", "text": "Am yr ail flwyddyn yn olynol, gwelwyd Cymro ar frig podiwm cymal yn y Tour de France, a Geraint Thomas oedd o bryd hynny hefyd."}, {"text_idx": "#000006", "text": "Michal Kwiatkowski oedd y dyn mwyaf pwerus i Sky ar y ddringfa olaf i La Rosiere, a phan redodd o allan o bwff, cymrodd Geraint y cyfle i ymosod."}, {"text_idx": "#000007", "text": "Clyfar iawn oedd yr ymosodiad yma gan iddo wybod fod Dumoulin i fyny\u2019r ffordd i weithio ag o wedi iddo ollwng reidwyr Movistar."}, {"text_idx": "#000008", "text": "Romain Bardet gychwynnodd y gwrth-ymosodiadau, ond Froome a Dan Martin weithiodd gyda\u2019u gilydd i gau\u2019r bwlch."}, {"text_idx": "#000011", "text": "Gyda Geraint rwan yn y crys melyn a Chris Froome funud a hanner tu ol iddo\u2019n yr ail safle, pwy fydd eu harweinydd?"}, {"text_idx": "#000012", "text": "Fy marn i \u2013 rhoi cyfle cydradd i\u2019r ddau a gweld pwy fydd yn cracio gyntaf; gall fod yn Froome ar ol y Giro neu Geraint sydd eto i brofi ei hun mewn ras dair wythnos."}, {"text_idx": "#000013", "text": "Y gobaith yw (i mi beth bynnag) y bydd Geraint yn mynd ymlaen i ennill y Tour de France a chael ei gydnabod yn arwr ledled y byd."}, {"text_idx": "#000014", "text": "Hwn yw\u2019r cymal fwyaf o\u2019r Alpau gann gorffen ar gopa\u2019r enwog Alpe d\u2019Huez."}, {"text_idx": "#000015", "text": "Cyn hynny, mae cewri\u2019r Col de la Madeleine (25km ar 6%), Lacets de Montvernier (3.4km ar 8%) a\u2019r Col de la Croix de Fer (29km ar 5%) i\u2019w herio."}, {"text_idx": "#000016", "text": "Dwi\u2019n meddwl y bydd Sky yn goruchafu eto gyda Froome yn ennill a Geraint yn ail i gadw\u2019r crys melyn."}]